एक पटक दसैंमा मामाघर सिन्धुपाल्चोक गएको थिएँ । मामाघरमा रोटेपिङ थियो । त्यो पिङ हाम्रो हजुरबाको आदेशपछि मात्रै खोल्न पाउने नियम थियो । म मुखियाको नातीनी कसले गाली गर्छ र भन्दै गएँ । पीङमा बसेको मात्रै थिएँ, आफै हल्लीन थाल्यो । एक्लै बसेर खेल्नै नमिल्ने पिङ रहेछ । म लडेँ, मुखबाट रगत आयो । अरु साथीहरु आए र उठाए । एकछिन पछि ममी आउनु भो र त्यस्तो बेलामा पनि कुट्नु भयो । निकै रमाइलो थियो मेरो बाल्यकाल । अहिले संझदा पनि रोमाञ्चक लाग्थ्यो ।
